CELEX: 62019TN0155
Language: el
Date: 2019-03-12 00:00:00
Title: Υπόθεση T-155/19: Προσφυγή-αγωγή της 12ης Μαρτίου 2019 — AP κατά ΕΤαΕ

6.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/53
            
         
      Προσφυγή-αγωγή της 12ης Μαρτίου 2019 — AP κατά ΕΤαΕ
      (Υπόθεση T-155/19)
      (2019/C 155/62)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: AP (εκπρόσωπος: L. Levi, δικηγόρος)
      
         Καθού-εναγόμενο: Ευρωπαϊκό Ταμείο Επενδύσεων (ΕΤαΕ)
      
         Αιτήματα
      
      Η προσφεύγουσα-ενάγουσα (στο εξής: προσφεύγουσα) ζητεί από το Γενικό Δικαστήριο:
      
                  —
               
               
                  να ακυρώσει τις αποφάσεις του καθού της 30ής Αυγούστου 2018 και της 3ης Οκτωβρίου 2018, με τις οποίες απορρίφθηκε η από 20 Ιουνίου 2018 αίτησή της·
               
            
                  —
               
               
                  να διατάξει το καθού-εναγόμενο να της καταβάλει τα ποσά που προβλέπονται στο άρθρο 33 του ΚΥΚ, αναδρομικά από 1ης Απριλίου 2018, πλέον τόκου υπερημερίας υπολογιζόμενου βάσει του επιτοκίου Ευρωπαϊκής Κεντρικής Τράπεζας προσαυξημένου κατά 2 μονάδες, έως την πλήρη εξόφλησή της·
               
            
                  —
               
               
                  να διατάξει το καθού-εναγόμενο να της καταβάλει χρηματική ικανοποίηση λόγω ηθικής βλάβης, ανερχόμενη, κατά δίκαιη κρίση, σε ποσό 20 000 ευρώ κατ’ ελάχιστον·
               
            
                  —
               
               
                  να καταδικάσει το καθού-εναγόμενο στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής η προσφεύγουσα προβάλλει δύο λόγους.
      
                  1.
               
               
                  Με τον πρώτο λόγο προβάλλεται ότι η ασθένεια της προσφεύγουσας συνεπαγόταν την αναστολή της προθεσμίας προειδοποίησης και στην εφαρμογή του καθεστώτος περί κοινωνικής ασφάλισης. Η προσφεύγουσα υποστηρίζει ότι τυχόν αντίθετη λύση θα αντέβαινε στον ΚΥΚ, στο καθήκον αρωγής και στην αρχή της προστασίας της δικαιολογημένης εμπιστοσύνης.
               
            
                  2.
               
               
                  Με τον δεύτερο λόγο προβάλλεται ότι η απόρριψη του αιτήματος ανάκλησης της παραίτησης της προσφεύγουσας συνιστά παραβίαση του καθήκοντος αρωγής.